
is égek: kristályüveg csillárban volna a he- 
lyem, vagy legalább ezüst gyertyatartóban. 
e Gyönyörű élete lehet! — sóhajtott fel 
mellette a faggyúgyertya. — Engem bizony 
csak faggyúból teremtettek, de azért én is 
érek valamit, mindenesetre többet, mint 
. némelyik faggyúgyertya, akit csak háromszor 
mártanak. Engem nyolcszor mártottak, hogy 
elég vastag legyek. Nem is panaszolom a sor- 
 somat. Tudom, hogy előkelőbb dolog viasz- 
. ból születni, mint faggyúból, de hát nem raj- 
tunk múlik, hogy minek születünk. Kegyed 
majd a szobába kerül, a kristálycsillárba, én 
. meg a konyhába, s az sem utolsó hely, hiszen 
az tartja el az egész házat. 

c Ó! — húzta el a száját a viaszgyertya. 
"— Van a világon fontosabb dolog is az evés- 
nél! Sokkal többet ér a társasági élet. Ha az 
ember egy ragyogó társaságban maga lehet 
. a legragyogóbb! Ma este bál lesz a házban, 

mindjárt jönnek értem meg a családo- 
wmért. 

Ahogy kimondta, már jöttek is érte, de 
nemcsak őt vitték el, hanem a faggyúgyer- 
tyát is. Maga a ház asszonya vette a kezébe, 
s a konyhába vitte: egy kisfiú várt ott ko- 
sárral a kezében. Krumplival rakták meg 
a kosarat, almát is tettek melléje; a jószí- 
vű háziasszony ajándékozta meg vele a kis- 
fiút. 

— Ezt a faggyúgyertyát is vidd haza, kis- 
fiam — mondta végül. — Édesanyád világos 
virradatig dolgozik, elkél a gyertya nálatok. 

A kislánya ott állt mellette, s amikor azt 

hallotta: világos virradatig, felragyogott az 
arca. 

— Én is fennmaradok ma világos virrada- 
tig! — kiáltotta boldogan. — Ma éjszaka bál 
lesz nálunk, s a legszebb ruhámat veszem föl, 
a piros szalagosat! 

Csak úgy sugárzott örömében. 

De jólesik ilyet látni! — mondta magá- 
ban a faggyúgyertya. — Sohasem felejtem el, 
milyen boldog volt ez a kislány! Ilyet úgyse 
látok többet." 

A kisfiú beletette a kosarába, ráhajtotta a 
födelet, s vitte haza. 

, Ugyan hová kerülök? — törte a fejét a 


faggyúgyertya. — Biztosan szegény embe- 
rekhez, akik talán még réztartót se tudnak 
adni alám, a viaszgyertyát meg kristálycsil- 
lárba helyezik, és fénypontja lesz a társaság- 


nak. Előkelő uraságokra szórja a fényét — " 


ó, de nagyszerű is az! Nekem alighanem más- 
képp alakul a sorsom, hiszen csak faggyúból 
öntöttek." 

Csakugyan szegény emberekhez került, 
egy özvegyasszonyhoz és három gyermeké- 
hez, abba a rozzant kis házba, amely éppen 
szemközt volt az előkelő úri házzal. Megö- 
rült az özvegyasszony, amikor a gyertyát 
meglátta. 


— De szép szál gyertya! — kiáltotta. — 
Egész éjjel világít majd nekünk. 

És meggyújtotta. 

— Juj! — utálkozott a gyertya. — Közön- 
séges kénes gyufával gyújtanak meg! Bez- 
Zeg a viaszgyertyát jobban megbecsülik oda- 
át! 

Ott is akkor gyújtották meg a gyertyákat: 
felragyogtak a termek. Kocsik robogtak a 
ház elé, előkelő öltözetű báli vendégek száll- 
tak ki belőlük, zeneszó áradt ki az utcára. 

Most kezdődik a bál! — gondolta sóvá- 
rogva a faggyúgyertya, s eszébe jutott a gaz- 
dag kislány örömtől sugárzó arca. — Ilyet se 
látok többé!" 


De az özvegyasszony legkisebb leánykája 
egyszerre csak odasomfordált testvéreihez, 
megölelte őket, és nagy-nagy titkot súgott 
a fülükbe: 

— Mit gondoltok, mi lesz ma vacsorára? 
Sült krumpli, úgy ám! — és csak úgy sugár- 
zott a boldogságtól; a gyertya világa éppen 
az arcába hullott, s a gyertya olyan igazi 
örömet látott az arcán, mint nemrég az úri 
házban a gazdag kislányén, amikor így dicse- 
kedett: , Ma éjszaka bál lesz nálunk, s a leg- 
szebb ruhámat veszem föl, a piros szalago- 
sat!" 

uLám, a sült krumpli ér annyit, mint a 
fényes bál! — gondolta a faggyúgyertya. — 


Hiszen egyformán örül ez a két kislány, a 
gazdag meg a szegény!" Még rá is tüsszen- 
tett az igazságra, helyesebben szólva sercent 
egyet, mert egy faggyúgyertyától csak ennyi 
telik. 

. Asztalt terítettek, és nekiláttak a sült 
krumplinak. Ó, de pompás íze volt! Valósá- 
gos ünnepi lakomát csaptak belőle. Még egy- 
egy almát is kapott mindenki vacsora után, 
csemegének. 

Aztán lefeküdtek a gyerekek, az édesany- 
juk megcsókolta őket, s nyomban el is alud- 
tak. De az anyjuk fönn virrasztott: egész éj- 
szaka varrt, hogy megkeresse a három gyer- 
mek kenyerét. A szemközti házból átragyog- 


SZÁVAY EDIT rajza 


tak a fehér viaszgyertyák, áthallatszott a báli 
zene. Fönn a magasban pedig tündöklöttek 
a csillagok, egyformán szitálták halvány fé- 
nyüket a gazdag házra meg a rozzant házi- 
kóra. 

s Mégiscsak szép volt ez az este! — mondta 
magában a faggyúgyertya. — Vajon boldo- 
gabb volt-e a kristálycsillárban a viaszgyer- 
tya? Ezt meg kellene tudnom, mielőtt cson- 
kig égek." 

És a két kislányra gondolt; az egyikre a 
viaszgyertya, a másikra a faggyúgyertya ve- 
tett fényt, mégis egyformán sugárzott az 
arcuk. 

Eddig a történet, az okosnak ennyi is elég. 


Guruló teknősbéka 


Legurult a teknősbéka a lejtőn. Ijedté- 
ben behúzta a lábait meg a fejét is. 
Te is tégy úgy, mint a guruló teknős! 
Térdelésben kuporodj össze, támasz- 
kodj a behajlított karodra, aztán borulj 
oldalra, és a vállad, térded, csipőd kis 
lendületével gurulj egyre tovább a sző- 
nyegen. Meglátod, milyen mulatságos! 
Ki tud messzebb gurulni ? 

DEMETER RÓZSA 


GÁBOR ÉVA rajzai 


Régen az emberek szívesen énekeltek munka közben. De énekeltek róluk mások is, 
akik látták munkájukat. 


Énekelj, 
és karod 
lengetésével 
utánozd a 
locsolást! 


keverj rántás 
Énekeld el 
a dalt is! 

és mozgasd 
a karodat 
fel-le, 
mintha 
varrnál! 


mesterek milyen 


Írd meg Dörmögő Dömötörnek, hogy milyen mesterségeket ismersz, és rajzold 
szerszámokat használnak! 

EVA KISKUN FARKAS LÁSZLÓ: 
A bűvös szatyor 


Mikor anyu a boltból hazajön, 
hát az valami roppant nagy öröm. 


FÉSŐŰS ÉVA: 
Fánk 


Dagasztanak, pofozgatnak, 
szép kerekre kiszaggatnak, 
kendő alatt elaltatnak, 


Ragyog a rózsás műanyag szatyor, jó melegen tartogatnak. 


kezem — kétkarú kotrógép — kotor. 
Meg is növök egykettőre, 
beugrom a serpenyőbe, 
irul-pirul a két orcám, 
hófehér a szalagocskám! 


44 Illik? Nem illik? Nem illik bizony, 
de más sem állná meg, lefogadom. 


Hisz előkerül mindig valami, 
így hát megéri buzgón kotrani. 


S a munka díja rendszerint mi lesz: 
egy csokoládé, kettőötvenes. 


A dologban csak az roppant ravasz: 
papírja, máza mindig ugyanaz, 

s az íze (mi fő, sőt ami fő-fő) 
valahogy mégis jobb, miritsazretőző. 


GARAI PÉTER: 
Sokszor próbálom 


Sokszor próbálom kitalálni, 
mit fogok holnap gondolni, 
de hiába, sosem tudom, 

mert akármi is az a bármi, 
mindig csak ma gondolom. 


GÁBOR ÉVA rajza 


A Páva verőfényes napra ébredt. Körül- 
nézett, és elindult sétálni a harmatos füvön. 
Minden nagyon szép — gondolta —, és min- 
den nagyon jó LENNE, csak ne volna olyan 
kutya nehéz ez a slepp. Mindig vigyázni kell, 
hogy bele ne akadjon valamibe. És egyálta- 
lán — gondolta — mire jó? Csak bajnak jó, 
púp a hátamon. Akadályoz a mozgásban. 
Szeretnék futni, mint a nyúl, és. . . 

Éppen arra szaladt a Nyúl. Üdvözölték 
egymást, és a Páva már éppen kezdett volna 
panaszkodni, már nekifohászkodott, hogy na 
végre, most kiönti a szívét, amikor a Nyúl 
fenékre ülve a tisztelettől, leplezhetetlen 
irígységgel nézett fel rá: 

— Micsoda gyönyörű legyező! Pávasze- 


FÖR Ő Ő 


ad Jadajnia 


mes — mondta. — Csupa ötletes minta, káp- 
rázatos színek. Báli uszály. Fogadd ámulatom 
és bámulatom. Mint egy királynő, olyan vagy 
benne. És szó, ami szó, viselni is tudod. Milyen 
előkelően mozogsz! De jó is lehet neked! 

— Gondolod? — kérdezte a Páva. Torkán 
akadt a panasz. Felsóhajtott és továbblép- 
delt, keservesen cipelve a súlyos uszályt. A 
Nyúl hosszan nézett utána, és azt gondolta: 
milyen szerencséjük van egyeseknek. Kinek 
mi jut, hiába... Nekem — ez a két óriási 
fül. Emiatt vesznek észre messziről az ellen- 
ségeim, és alig győzöm lesunyni rohanáskor. 
Mennyi baj van a fülemmel! Kis fül ha fáj, 
oda se neki, hanem az ilyen nagy — na köszö- 
nöm szépen! 


KÁNTOR ZSUZSA: Az 6 ő efá n t 


Pat 


Így búsult magában, és éppen akkor arra 
jött a Zsiráf, finom, kecses, ringó járásával. 
Üdvözölték egymást, és a Nyúl már éppen 
elkezdett volna panaszkodni, hogy így meg 
úgy, mennyi baj van a fülével, már nekifo- 
hászkodott, hogy kiöntse a szívét, mikor a 
Zsiráf felsóhajtott : 

— Milyen CSODÁLATOSAN szép a fü- 
led! Ó, Nyúl — mondta — látod, énnekem 
milyen kicsike fül jutott, Ki se bírom számí- 
tani, hogy hányszor nagyobbra nőttem ná- 
lad, és ahhoz képest, hát nézd, az én fejemre 
miféle ékesség jutott? Mondhatni — semmi, 
Te meg két ilyen szépségesen ívelő levelet 
viselsz, és milyen jól áll neked! 

— Gondolod? — kérdezte a Nyúl, és ben- 


nerekedt a panasz. Aztán mintha ott se lett 
volna, úgy eliramodott. A Zsiráf nézett utá- 
na elbűvölve: de szép, ahogy lesunyja a fülét, 
ha meg felcsapja — akár egy bokor! Nekem 
meg mi jutott? — mondjuk megfájdulna egy- 
szer a torkom — gondolni is rossz rá —, 
egy ilyen sevégesehossza nyak! 

Arra csörtetett a bozóton át az Elefánt. 
Üdvözölték egymást, és a Zsiráf már ép- 
pen azon volt, hogy elmondja a bánatát, 
végtére is KÖNNYEBB, ha nem tartja magá- 
ban, ha elmondja valakinek. S már nekifo- 
hászkodott, amikor az Elefánt dünnyögni 
kezdett az ormánya alatt : 

— Álomszép nyakad van, Zsiráf! Neked 
aztán nem töpped a válladba a fejed. És mi- 


lyen könnyedén tartod; elnézlek, és csodál- 
lak: micsoda báj! Milyen szerencsés vagy te! 

— Gondolod? — kérdezte a Zsiráf, és el- 
nézett valahová messzire. (Elég messzire bír 
nézni olyan magasról) — Gondolod? — és 
elfojtotta magában a sóhaját, és vele a pa- 
naszt. Továbblépdelt. Az Elefánt hosszan 
nézett utána: 

Szóba se akar velem állni, világos — gon- 
dolta —, érthető. Egy ilyen otromba nagy- 
ormányúval. Mert jóllehet hasznos jószág, de 
elképesztően hosszúra nőtt; eldugni se 
lehet, éppcsak behúzni valamennyire. Na 
most, tegyük fel, rámjön a nátha. Vagy eset- 
leg tüsszenteni kell. Nagyon kínos. Hát erről 
aztán mesélhetnék! 

Épp akkor arra jött. . . Márnemtudomki, 
és alighogy megpillantotta Elefántot, felkiál- 
tott: 

— Üdv neked, szépormányú! Ha tudnád, 
milyen méltóságot kölcsönöz neked ez a 
szép ormányod! Állj, maradj még, el ne menj, 
hadd csodáljalak egy kicsit! 

De Elefánt búsan elslattyogott a benne- 
rekedt panaszával, és Márnemtudomki arra 
gondolt, hogy őneki mennyire fáj a márnem- 
tudom mije. ] 

Ahogyan a Nyúlnak az ormánya, a Pávának 
a nyaka. . . Hogy is? Kezdjük elölről: a Zsi- 
ráfnak — a füle? Dehogy! 

Ki bírja mind elsorolni!? 

Gyerekek! Ne dobjátok el a ce- 
ruza hegyezésekor lehulló fafor- 
gácsot! Haszontalan szemétnek 
hittük eddig, pedig ötletes képek 
ragaszthatók belőle. Kiss Anna 
szentesi olvasónk küldte nekünk 
ezt a két kedves virágot. Ugye 
szép? Különböző színű és hosz- 
szúságú faforgácsból szebbnél 
szebb képek készülhetnek. Né- 
hányat közlünk mutatóba. Ceru- 
za, hegyező, kartonlap és ragasz- 
tó kell hozzá. Próbáljátok meg 
ti is! 
MADÁR ESZTER munkája 

Játsszunk 
most együtt! 


Kedves Szülők, Nagyszülők, 
kedves Felnőttek! 


Ebben a játékban ismét a gyerekek megfi- 
gyelőképességét fejlesztjük. Különböző képsoro- 
kat nyomtattunk ide. Egy-egy sorba azonos dol- 
gokat rajzoltunk, de nem egyformára, apró 
különbségek vannak közöttük. Mindössze két 
teljesen egyforma pár található egy-egy sorban, 
azokat kell a gyerekeknek megkeresni. A fela- 


dat megoldását ne küldjék be, játsszanak a. 


játék öröméért! 

Ha két vagy több gyerek van a családban, 
ők maguk válasszák ki, hogy melyikük melyik 
képsort figyeli meg. 

A felnőtt — mint minden hasonló játék- 
nál — először kérdezze meg a gyerekeket, 
hogy miket látnak egy-egy képsorban. Me- 
lyik tárgy milyen? Például a bohócfejeknél 
a következőket kérdezheti : Melyikük nevet? 
Melyik búsul? Miről ismered fel, hogy búsul? 
Melyiknek milyen a haja? A virágoknál: me- 
lyiknek van több szirma? Melyik milyen szí- 
nű? Melyiknek a szárán van kevesebb levél? 
Figyeljék meg a gyerekek a pulóverek min- 


táját, különböző színű és szélességű csíkjait, 
nyakkivágását ; a csészék színét, fülét, csíkja- 
it. A mackók szeme, színe, homloka, füle és 
a halak rajza, színe között is van eltérés. Egy 
kis böngészés után mindezt megtalálhatják. 
Az autók és a hajók is különbözőek. 
Segítsen a felnőtt a gyerekeknek, hívja fel 
a figyelmet az apró különbségekre. Örüljenek 
együtt, dicsérje meg, akinek sikerült meg- 
találnia az azonos párt a sorban. Jutalmul 


az egyforma mackók alá mézesüveget, a ha- 
lak alá vizet vagy horgot, pecabotot, a virá- 
gok alá vázát vagy poharat, a kishajókra 
zászlót, az autókra csomagtartót vagy anten- 
nát, a pulóverek alá sálat, a bohócokra sap- 
kát, a csésze alá kistányért rajzolhat. 

Tovább is játszhatnak a gyerekek úgy, hogy 
a képsorok szélére egy-egy újabb változatot 
rajzolnak. Erre minden sor végén két se 
hagytunk. 


GUGUB 


SOMORJAI ÉVA rajzai 


BARABÁS ÉVA: 


Rejtelmes fénye 
csalogat, csábít, 
bűvölő lángja 
ezer talány. 
Árnyéka néha 
libbenőn lobban, 
s reszketőn táncol 
szobád falán. 


k. őrzi parázs. 


Melege mellett 
álomba ringat, 
altatót zsongó 
mesés varázs. 
Szűnik a tűz már, 
hamvad a lángja, 
immár az álmod 

RÁKOS KLÁRA: 


HÓEMBER 


Ott állt a kert végében peckesen, a fog- 
vacogtató szelet se bánta. Büszkén viselte 
sárgarépa-orrát és messziről is pirosló csip- 
kebogyó szemét. Hóna alatt az ócska cirok- 
seprűvel madárijesztőre hasonlított. 

Délután újra esett a hó. A hóember meg- 
hízott a rátapadó hópelyhektől. 

A puha csendet távoli szárnycsattogás ver- 
te fel. Rigómama élelmet keresett, de nem 
talált. A madarak már az utolsó fagycsípte 


" gyümölcsöt is elfogyasztották a lejtő vadal- 


mafáiról. Hiába kutattak az erdő vadjai is 
eleség után, a széna elfogyott az etetőből, 
s a hólepte, fagyott föld sem rejtegetett már 
semmiféle ennivalót. 

— Mi lesz velünk — tűnődött az őzi —, 
ki segít rajtunk? 

— Kérdezzük meg a hóembert! Talán ad 
valami jó tanácsot — makogta nyúlapó. 

A hóember alakja messze kimagaslott a 
kopár bokrok közül, sárgarépa-orra és csip- 
kebogyó szeme virított a fehérségben. 

Az állatok fázósan topogtak körülötte. 

A hóember hosszan nézte a csupacsont 
négylábúakat, és segítségkérőn fordult a 
naphoz. Napocska odaküldte a legmelegebb 
sugarát. A hó olvadozni kezdett a répa kö- 


rül, és a répa lecsúszott az őz meg a nyuszi 
elé. 

— Osztozzatok meg rajta — mondta a 
hóember. — Nekem már úgyse sokáig lenne 
rá szükségem — tette hozzá, amikor látta 
a nyuszi tétovázását. 

Az állatok megköszönték a váratlan aján- 
dékot, és eltűntek az erdőben. 

A hóember melegséget érzett a szíve 
körül — azt hitte, talán a déli napsütés- 
től. 

Éjszaka újra hidegebbre fordult az idő. A 
hóembernek eszébe jutottak a kert éhező- 
fázó madarai, s üzent értük a hajnali szél- 
lel. 


— Legurult a tüskémről az utolsó hullott 
vackor — panaszolta a süni. — És még egy 
száraz levelet sem találok! 

A hóember semmit sem szólt, de odaad- 
ta a két csipkebogyót. 

Csupa verőfénnyé vált a világ! A nap nagy 
nyalábsugarától olvadozott a hótakaró. Már 
csak itt-ott akadt egy kis hófolt a dombol- 
dalon. Aztán a hóember is elolvadt, nem ma- 
radt belőle más, csak a seprűnyél. 

Másnap a hóember helyén friss hóvirágok 
bújtak ki a földből, a kiránduló gyerekek 
nagy örömére. 


— Kérlek, tisztítsátok meg a seprőmet a 
rajta maradt magoktól — mondta a mada- 
raknak. 

Ahány feketerigó, cserregő szarka, vörös- 
begy volt a környéken, mind odasereglett 
a hóember köré! Szemezték a söprűről a 
magokat, mígcsak a puszta vesszőnyél ma- 
radt. Akkor felfújták a tollukat, és jóllakot- 
tan elrepültek. 

A hóember pedig elégedetten pislogott 
csipkebogyó szemével. 

Ismét eltelt egy nap. 

Süni ballagott búsan a kert alján. 

— Miért lógatod az orrodat? — kérdezte 
a hóember. 


GYÁRFÁS ENDRE : 


Nevesincs hegy oldalában 
keskeny ösvény kanyarog, 
legvégében játszótér van; 
oda mennek a bocsok. 

. — Őzi, gyere te is velünk! 
Utközben majd énekelünk. 
Hát te, Borz? 

Ne légy morc! 
Csapatunkhoz csatlakozz! 


Borz, Őzgida velük ballag. . . 
Egyszerre csak megtorpannak: 
viliámsújtott vén fenyőfa 

dőlt nemrég a gyalogútra. 
Berci henceg: — Figyeljetek! 
Látjátok e lendületet? 

S mint a. szöcske, 

ő meg öccse 

átugrik. a fatörzs felett. 

Borz barátjuk mindhiába 
készülődik az ugrásra. 

Mászni próbál. . . síkos a fa. . . 
visszacsúszik szegény koma. 
Ugyanígy jár a kis Őz. 

A torlaszon ő se győz. 

Kuncog a két mackókölyök: 
— Meg kell a fát kerülnötök. 

.. (Bár repülni volna jó.) 


. Marcival most hazamegyek 


Balra szörnyű szakadék, 
jobbra pedig kaptató. . . 
Ezt választják Őziék. 


Szúr a bokrok tüskés ága; 
lábuk, szőrük beleakad. 
Elfáradva, megtépázva 
folytathatják csak az utat. 


Elérik a játszóteret. 

— Rajta! — rikkant Marci gyerek. 
— Futkározzunk! 

Futbalozzunk! 

Őzi! Itt a laszti. Cselezz! 

Ám az Őz csak ül fáradtan: 

— Focizzatok magatokban! 

S bármit mond is a két medve, 

a Borznak sincs túl nagy kedve. 


Berci töpreng, majd felpattan: 
— Komák! Pompás ötletem van: 


— ti addig csak pihenjetek! — 34 
hozunk fűrészt, s a fatörzsből i ,t 

kivágunk egy darabon. 
Ha valaki arra jár, 
ne tartsa fel akadál 

Az oldal szélén, piros keretben különféle képeket látsz. Mindegyikhez két másik tartozik: 
ezeket az oldal közepén találod. Keresd meg az összetartozó képeket, és rajzold jelüket (a 
színes pontokat) a megfelelő piros kockába. Ha elkészültél, vágd le az oldal szélét az olló- 
val jelölt helyen, és küldd el Dörmögő Dömötörnek! K. M. 


SÓTI KLÁRA rajza 


